Walter Elias Disney utawa luwih ditepungi minangka Walt Disney (5 Dhésèmber 1901 — 15 Dhésèmber 1966) iku prodhuser filem, sutradara, animator, lan pangisi swara kabangsan Amérikah Sarékat. Disney misuwur amarga pengaruhé marang donya hiburan ing abad angka 20. Minangka péranganing sing ngadegaké Walt Disney Productions (bebarengan karo Roy O. Disney), Disney dadi salah siji prodhuser filem lan penerbit filem paling misuwur ing donya. Parusahan sing diadegaké, dikenal kanthi jeneng The Walt Disney Company, saiki duwé pametu taunan watara $35 milyar.